נושא: רבי שמעון בר יוחאי ובנו במערה

מחבר: שמעון בטיטו

כיתות יעד: חט"ב

בס"ד

**רבי שמעון בר יוחאי ובנו במערה**

ישבו רבי יהודה, רבי יוסי ורבי שמעון בר יוחאי, ושוחחו על השלטון הרומי, ששלט בארץ.

אמר רבי יהודה: ”כמה נאים מעשיהן של אומה זו! בנו שווקים, תיקנו גשרים, תיקנו מרחצאות“. רבי יוסי שתק, ואילו רבי שמעון

הגיב בחריפות: ”כל מה שתיקנו, לא תיקנו אלא לצורך עצמן! בנו שווקים כדי להרוויח כסף, בנו מרחצאות כדי לעדן

עצמם; בנו גשרים כדי לגבות עליהם מכס!“

לידם ישב אדם ששמו יהודה בן גרים. הלך בן גרים והלשין לשלטונות על שיחת החכמים. מששמעו זאת הרומאים גזרו: רבי

יהודה, ששיבח את המלכות, יתעלה; רבי יוסי, ששתק, יגלה בעונש לעיר ציפורי; ואילו רבי שמעון, שגינה את המלוכה, יוצא

להורג.

הלכו רבי שמעון ובנו רבי אלעזר והתחבאו בבית המדרש. הייתה אשתו של רבי שמעון מביאה להם בכל יום לחם וכד מים, ומזה

היו ניזונים. כשהתחזקה הגזרה חשש רבי שמעון שמא יענו הרומאים את אשתו והיא תגלה את מקום מחבואם. הלכו השניים

והתחבאו במערה.

אירע נס, ובמערה עלה עץ חרובים ומעיין מים, והיו רבי שמעון ורבי אלעזר משביעים את רעבונם בחרובים ובמים. במשך היום

היו מכסים את עצמם בחול ולומדים תורה. כאשר הגיע זמן התפילה היו מנערים את החול, לובשים את בגדיהם ומתפללים. וכל

כך למה? כדי שבגדיהם לא יבלו.

12 שנה עברו על רבי שמעון ורבי אלעזר במערה. יום אחד עמד אליהו הנביא בפתח המערה ואמר: ”מי יודיע לו לבר יוחאי שמת

הקיסר והתבטלו גזרותיו?“ כיוון ששמעו זאת יצאו מן המערה.

ביציאתם ראו אנשים חורשים וזורעים את שדותיהם. תמהו לעצמם: ”האם אנשים אלו מניחים חיי עולם, את לימוד התורה,

ועוסקים בחיי שעה – חרישה וזריעה?“ וכל מקום שהיו נותנים בו את עיניהם היה נשרף.

יצאה בת קול מן השמיים ואמרה: ”להחריב את עולמי יצאתם? חזרו למערתכם!“

שבו השניים למערה וישבו בה עוד 12 חודשים. בתום השנה אמרו לעצמם: ”אפילו משפט הרשעים בגיהינום נמשך רק 12

חודש“. יצאה בת קול ואמרה: ”צאו ממערתכם!“

יצאו השניים והסתובבו בעולם. כל מקום שהיה מביט בו רבי אלעזר היה ניזוק, ורבי שמעון היה מביט בו ומרפאו (על פי הבבלי,

שבת לג ע“ב).

**שאלות**

מדוע לדעתכם היו רשב“י ובנו צריכים לחזור למערה? מה היה חשוב שילמדו?

מה מסמלת המערה בסיפור ?

מדוע חוזרים רשב"י ובנו לשנה נוספת במערה?

מה קרה במערה במהלך השנה הנוספת?

מה ההבדל בין גישותיהם של רבי אלעזר ורשב"י ללימוד ומעשה?

כיצד ניתן לפרש את האמירה " די לעולם אני ואתה"?

במה שונה המפגש עם הזקן מהמפגש עם האנשים שחרשו וזרעו? היכן טמון השינוי ביחס של רשב"י ובנו? מדוע המפגש הזה דוקא מביא אותם ליישב את דעתם?

מה מסמלת בעינכם? התמונה של רשב"י ובנו שקועים עד צוואר בחול ?

האם גם אתם כתלמידים נתקלתם במצבים שבהם האידאל או החזון שלכם התנגש במציאות? כיצד הגבתם?

האם היום הייתם פועלים אחרת? כיצד?

מהי החשיבות בחיים של תורה ועבודה?

**בהצלחה גדולה**